బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
‘శూర్పణఖ’గా  సమంత.. నెగిటివ్ రోల్‌కి గ్రీన్ సిగ్నల్!
రంగస్థలంలో రామలక్ష్మిగా.. మహానటిలో మధురివాణిగా.. యూటర్న్‌లో రచనగా.. డిఫరెంట్ కాన్సెప్ట్ మూవీతో బ్లాక్ బస్టర్ హిట్లు అందుకున్న సమంత ‘శూర్పణఖ’గా రాబోతోందా?
Samayam Telugu | Updated:
Oct 17, 2018, 02:53PM IST
‘శూర్పణఖ’గా  సమంత.. నెగిటివ్ రోల్‌కి గ్రీన్ సిగ్నల్!
రామాయణంలో ‘శూర్పణఖ’ పాత్ర చాలా కీలకం. రావణుడి చెల్లి శూర్పణఖ రాముడిపై మనసు పడటం.. రాముడు ఆమె ప్రేమను తిరస్కరించడం.. లక్ష్మణుడు ఆమె ముక్కు, చెవులు కోయడం.. అనంతరం రావణుడు లంకలో ఉన్న సీతను ఎత్తుకుకోవడం.. మనకు తెలిసిన కథే.
ఈ కథలో కీలకమైన ‘శూర్పణఖ’ పాత్రను చేసేందుకు అక్కినేని కోడలు సమంత రెడీ అవుతోంది. ఇటీవల ‘యూటర్న్’ లాంటి లేడీ ఓరియెంటెడ్ మూవీతో సక్సెస్ అందుకున్న సమంత పౌరాణిక పాత్రలో తన టాలెంట్ చూపించబోతుందట. యానిమేషన్ చిత్రాలతో అంతర్జాతీయ గుర్తింపు పొందిన భార్గవ్.. రామాయణం ఆధారంగా ఓ పౌరాణిక చిత్రం చేయబోతున్నారు. ఈ చిత్రంలో ‘శూర్పణఖ’ పాత్రకు సమంతను సంప్రదించగా ఆమె గ్రీన్ సిగ్నల్ ఇచ్చినట్టు తెలుస్తుంది.
నిజానికి ఇది నెగిటివ్ రోల్ అయినప్పటికీ పెర్ఫామెన్స్ ఓరియెంటెడ్ రోల్ కావడంతో తన నటనా ప్రతిభను మరోసారి ప్రేక్షకులకు రుచిచూపేందుకు ఈ ఛాలెంజింగ్‌ పాత్రను ఓకే చేసిందట సమంత. ఈ పాత్రకోసం మొదట కాజల్ అగర్వాల్‌ను సంప్రదించగా.. సమంతవైపే మొగ్గు చూపిందట చిత్ర యూనిట్. ‘రంగస్థలం’లో రామలక్ష్మిగా.. ‘మహానటి’లో మధురివాణిగా.. ‘యూటర్న్‌’లో రచనగా.. డిఫరెంట్ కాన్సెప్ట్ మూవీతో బ్లాక్ బస్టర్ హిట్లు అందుకున్న సమంత.. ‘శూర్పణఖ’ అనే పౌరాణిక పాత్రలో ఏం మాయచేస్తుందో చూడాలి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.